Berlingske Tidende, 1780-02-21
Paris den 7de Februarii. Fra Madrit er følgende vigtige og tilforladelige Efterretning indløben. - Saasnart man erholdte Efterretning, at Engelland udrustede et stort Antal Skibe, som deels vare bestemte til Øerne, deels skulde komme Gibraltar til Hielp med en frygtelig Escadre, har man brugt alle muelige ForholdsRegler ved, at lade saavel de Spanske Skibe, som laae ved Brest, udløbe, ligesom de og virkelig ere udløbne, for, Forening med en Fransk Escadre, at sætte sig imod hine ommeldte Skibe, saa og ved at stationere ved Jndløbet til Strædet baade Krigs=Skibe og andre bevæbnede Fahrtøyer under General=Lieutenant Don L. von Cordovas og Brigadier Don Juan de Langaras Commando; dog have Modvinde og andre Tilfælde, som ere uadskillelige fra alle Expeditioner. forhindret den Escadre, som laae ved Brest, fra at løbe betimelig ud, og tillige nødt Don L. von Cordova til at forlade Mundingen af Strædet, og at vende tilbage til Bayen ved Cadix med mange af sine Skibe: altsaa saae Don de Langarsig nødsaget til, ligeledes at repassere Strædet fra den Middellandske Søe, hvorhen Modvinde havde forslaget ham. Han havde ey mere end 11 Skibe og nogle Fregatter hos sig. Tre Skibe bleve endnu ved Storm skilte fra ham, og han blev selv dreven til Cap St. Vintent og St. Marie, hvor han forventede de øvrige Skibes Ankomst, som i største Hast bleve equiperte ved Cadix. Den 16de Januarii saae han under en meget tyk Taage den Engelske Flode, som bestod af 21 LinieSkibe, en Mængde Fregatter og en anseelig Convoy. Da han havde en saa overlegen Magt for sig, beraadslog han sig med de under hans Commando staaende Capitainer, og besluttede at retirere sig; men den fiendtlige Flode satte med fulde Seyl efter ham, hvorpaa han lavede sig til at fægte paa Retiraden, og gav Signal, at Skibene, som kunde bierge sig, skulde giøre det, og ey giøre sig Umage for, enten at bedække eller oppebie ham. Hertil besluttede han sig, et terdi han vidste, at hans Admiral=Skib ey seylede saa hastig, som de andre, og at han altsaa maatte sætte dem alle i Vove Vi have endnu ikke nogen fuldstændig Efterretning om denne Affaire, uagtet at Skibene Lorenzo, Augustin, Juliane og Eugen, tilligemed Fregatterne St. Cecilia og St. Rosalig ere ankomne til Cadix. Altsaa hvad man veed, er dette, at Spanierne have fægtet med saadan Tapperhed, at 2 fiendtlige 3 Dækkere ere blevne nødte til at vige; at Skibet San Domingo har fægtet med saadan Jver, at det er kommen i Brand og sprunget i Luften, at da Actionen begyndte Kl. 2 1/2 om Eftermiddagen, saa hørte man endnu Kanoneringen til anden Dags Morgen Kl. 3 1/2. - Jmidlertid har man ved en Expresse fra Leyren ved St. Roch faaet at vide, at den Engelske Convoy, som skulde komme Gibraltar til Hielp, en ankommen i den Middellandske Søe, men har endnu ey kundet løbe sammestæds ind; at Generalen i den Spanske Leye giør sit Beste for at forhindre eller i det ringeste opholde Udskibningen af denne Convoy ved sine Batterier. - J Følge seenere Efterretninger ere nogle meget ilde tilredte Engelske Skibe løbne ind i Havnen ved Gibraltar, og langt borte har man seet nogle Engelske Skibe af Convoyen, som ligeledes syntes at være i slette Omstændigheder, og Don Barcelo har gjort alt mueligt, for at sætte sine Skibe i Sikkerhed under Land=Batterierne og Forterne ved Algezire. Man har og seet andre adspredte Engelske Skibe, og fra Lissabon meldes, at 2 Skibe af den Engelske Escadre var den 17de Jan. løbne sammestæds ind i meget slet Tilstand. Man venter med Utaalmodighed Efterretning om Don Gastons Escadre, der har Ordre, uden Ophold at gaae til Strædet, og opsøge Fienden, hvilken i sin nærværende Forfatning lettelig kunde blive afskaaren.